
זבחים קב ע"א



טקסט הדף מנוקד



וְאֵין זָר רוֹאֶה אֶת הַנְּגָעִים וְאִם תֹּאמַר אַהֲרֹן הִסְגִּירָהּ אַהֲרֹן קָרוֹב הוּא וְאֵין קָרוֹב רוֹאֶה אֶת הַנְּגָעִים אֶלָּא כְּבוֹד גָּדוֹל חָלַק לָהּ הַקָּדוֹשׁ בָּרוּךְ הוּא לְמִרְיָם אוֹתָהּ שָׁעָה אֲנִי כֹּהֵן וַאֲנִי מַסְגִּירָהּ אֲנִי חוֹלְטָהּ וַאֲנִי פּוֹטְרָהּ


קָתָנֵי מִיהַת מֹשֶׁה זָר וְאֵין זָר רוֹאֶה אֶת הַנְּגָעִים


אָמַר רַב נַחְמָן בַּר יִצְחָק שָׁאנֵי מַרְאוֹת נְגָעִים דְּאַהֲרֹן וּבָנָיו כְּתוּבִין בַּפָּרָשָׁה


מֵיתִיבִי חָמֵשׁ שְׂמָחוֹת הָיְתָה אֱלִישֶׁבַע יְתֵירָה עַל בְּנוֹת יִשְׂרָאֵל יְבָמָהּ מֶלֶךְ אִישָׁהּ כֹּהֵן גָּדוֹל בְּנָהּ סְגָן בֶּן בְּנָהּ מְשׁוּחַ מִלְחָמָה וְאָחִיהָ נְשִׂיא שֵׁבֶט וַאֲבֵילָה עַל שְׁנֵי בָּנֶיהָ


קָתָנֵי מִיהַת יְבָמָהּ מֶלֶךְ מֶלֶךְ אִין כֹּהֵן גָּדוֹל לָא אֵימָא אַף מֶלֶךְ


כְּתַנָּאֵי וַיִּחַר אַף ה' בְּמֹשֶׁה רַבִּי יְהוֹשֻׁעַ בֶּן קׇרְחָה אוֹמֵר כׇּל חֲרוֹן אַף שֶׁבַּתּוֹרָה נֶאֱמַר בּוֹ רוֹשֶׁם וְזֶה לֹא נֶאֱמַר בּוֹ רוֹשֶׁם


רַבִּי שִׁמְעוֹן בֶּן יוֹחַי אוֹמֵר אַף זֶה נֶאֱמַר בּוֹ רוֹשֶׁם שֶׁנֶּאֱמַר הֲלֹא אַהֲרֹן אָחִיךָ הַלֵּוִי וַהֲלֹא כֹּהֵן הוּא הָכִי קָאָמַר אֲנִי אָמַרְתִּי אַתָּה כֹּהֵן וְהוּא לֵוִי עַכְשָׁ(י)ו הוּא כֹּהֵן וְאַתָּה לֵוִי


וַחֲכָמִים אוֹמְרִים לֹא נִתְכַּהֵן מֹשֶׁה אֶלָּא שִׁבְעַת יְמֵי הַמִּלּוּאִים בִּלְבַד וְיֵשׁ אוֹמְרִים לֹא פָּסְקָה כְּהוּנָּה אֶלָּא מִזַּרְעוֹ שֶׁל מֹשֶׁה שֶׁנֶּאֱמַר וּמֹשֶׁה אִישׁ הָאֱלֹהִים בָּנָיו יִקָּרְאוּ עַל שֵׁבֶט הַלֵּוִי וְאוֹמֵר מֹשֶׁה וְאַהֲרֹן בְּכֹהֲנָיו וּשְׁמוּאֵל בְּקֹרְאֵי שְׁמוֹ


מַאי וְאוֹמֵר וְכִי תֵּימָא לְדוֹרוֹת הוּא דִּכְתִיב וְאוֹמֵר מֹשֶׁה וְאַהֲרֹן בְּכֹהֲנָיו


וְכׇל חֲרוֹן אַף שֶׁבַּתּוֹרָה נֶאֱמַר בּוֹ רוֹשֶׁם וְהָכְתִיב וַיֵּצֵא מֹשֶׁה מֵעִם פַּרְעֹה בׇּחֳרִי אָף וְלָא אֲמַר לֵיהּ וְלָא מִידֵּי אֲמַר רֵישׁ לָקִישׁ סְטָרוֹ וְיָצָא


וּמִי אָמַר רֵישׁ לָקִישׁ הָכִי וְהָכְתִיב וְנִצַּבְתָּ לִקְרָאתוֹ עַל שְׂפַת הַיְאֹר וְאָמַר רֵישׁ לָקִישׁ מֶלֶךְ הוּא וְהַסְבֵּיר לוֹ פָּנִים וְרַבִּי יוֹחָנָן אָמַר רָשָׁע הוּא וְהָעֵיז פָּנֶיךָ בּוֹ אֵיפוֹךְ


אָמַר רַבִּי יַנַּאי לְעוֹלָם תְּהֵא אֵימַת מַלְכוּת עָלֶיךָ דִּכְתִיב וְיָרְדוּ כׇל עֲבָדֶיךָ אֵלֶּה אֵלַי וְאִילּוּ לְדִידֵיהּ לָא קָאָמַר לֵיהּ


רַבִּי יוֹחָנָן אָמַר מֵהָכָא וְיַד ה' הָיְתָה אֶל אֵלִיָּהוּ וַיְשַׁנֵּס מׇתְנָיו וַיָּרׇץ לִפְנֵי אַחְאָב


אָמַר עוּלָּא בִּקֵּשׁ מֹשֶׁה מַלְכוּת וְלֹא נָתְנוּ לוֹ דִּכְתִיב אַל תִּקְרַב הֲלֹם וְאֵין הֲלוֹם אֶלָּא מַלְכוּת שֶׁנֶּאֱמַר מִי אָנֹכִי ה' אֱלֹהִים [וְגוֹ'] כִּי הֲבִיאֹתַנִי עַד הֲלֹם


מֵתִיב רָבָא רַבִּי יִשְׁמָעֵאל אוֹמֵר יְבָמָהּ מֶלֶךְ אָמַר רָבָא לוֹ וּלְזַרְעוֹ קָאָמַר


וְכֹל הֵיכָא דִּכְתִיב הֲלוֹם לְדוֹרוֹת הוּא וְהָא גַּבֵּי שָׁאוּל דִּכְתִיב הֲבָא עוֹד הֲלֹם אִישׁ הוּא אִין זַרְעוֹ לָא


אִיבָּעֵית אֵימָא הָא הֲוָה אִישׁ בּשֶׁת וְאִיבָּעֵית אֵימָא שָׁאנֵי שָׁאוּל דַּאֲפִילּוּ בְּגַוֵּיהּ לָא קָאֵים


כִּדְרַבִּי אֶלְעָזָר אָמַר רַבִּי חֲנִינָא בְּשָׁעָה שֶׁפּוֹסְקִים גְּדוּלָּה לָאָדָם פּוֹסְקִים לוֹ וּלְזַרְעוֹ עַד סוֹף כׇּל הַדּוֹרוֹת שֶׁנֶּאֱמַר לֹא יִגְרַע מִצַּדִּיק עֵינָיו וְאֶת מְלָכִים לַכִּסֵּא וְגוֹ' וְאִם הֵגֵיס דַּעְתּוֹ הַקָּדוֹשׁ בָּרוּךְ הוּא מַשְׁפִּילוֹ שֶׁנֶּאֱמַר וְאִם אֲסוּרִים בַּזִּקִּים יִלָּכְדוּן בְּחַבְלֵי עֹנִי


בַּעֲלֵי מוּמִין בֵּין בַּעֲלֵי מוּמִין כּוּ' מְנָא הָנֵי מִילֵּי דְּתָנוּ רַבָּנַן כׇּל זָכָר לְרַבּוֹת בַּעֲלֵי מוּמִין


לְמַאי אִי לַאֲכִילָה הֲרֵי כְּבָר נֶאֱמַר לֶחֶם אֱלֹהָיו מִקׇּדְשֵׁי הַקֳּדָשִׁים יֹאכֵל אֶלָּא לַחֲלוּקָּה


תַּנְיָא אִידַּךְ כׇּל זָכָר לְרַבּוֹת בַּעֲלֵי מוּמִין לְמַאי אִי לַאֲכִילָה הֲרֵי כְּבָר אָמוּר אִי לַחֲלוּקָּה הֲרֵי כְּבָר אָמוּר שֶׁיָּכוֹל אֵין לִי אֶלָּא תָּם וְנַעֲשָׂה בַּעַל מוּם בַּעַל מוּם מֵעִיקָּרוֹ מִנַּיִן תַּלְמוּד לוֹמַר כׇּל זָכָר


תַּנְיָא אִידַּךְ כׇּל זָכָר לְרַבּוֹת בַּעַל מוּם לְמַאי אִי לַאֲכִילָה הֲרֵי כְּבָר אָמוּר וְאִי לַחֲלוּקָּה הֲרֵי כְּבָר אָמוּר וְאִי לְבַעַל מוּם מֵעִיקָּרוֹ הֲרֵי כְּבָר אָמוּר שֶׁיָּכוֹל אֵין לִי אֶלָּא בַּעַל מוּם קָבוּעַ בַּעַל מוּם עוֹבֵר מִנַּיִן תַּלְמוּד לוֹמַר כׇּל זָכָר


כְּלַפֵּי לְיָיא אָמַר רַב שֵׁשֶׁת אֵיפוֹךְ


רַב אָשֵׁי אָמַר לְעוֹלָם לָא תֵּיפוֹךְ וְאִיצְטְרִיךְ סָלְקָא דַּעְתָּךְ אָמֵינָא




רש"י



 ואין זר רואה את הנגעים. דכתיב (ויקרא יג) והובא אל אהרן וגו': ואין קרוב רואה את הנגעים. כדתניא בסנהדרין (דף לד:) כל ריב וכל נגע מה ריבים שלא בקרובים אף נגעים שלא בקרובים: היתה אלישבע יתירה. ביום שהוקם המשכן קאי בסדר עולם: בנה סגן. אלעזר: בן בנה. פנחס משוח מלחמה כדאשכחן במדין אותם ואת פנחס בן אלעזר הכהן לצבא והוא המדבר אל העם שמע ישראל אתם קרבים היום למלחמה על אויביכם: אחיה. נחשון: כתנאי. אם משה כהן היה: נאמר בו רושם. סימן מה של חרון היה שם פעמים הכאה פעמים נזיפה פעמים קללה וגידוף כגון (שמואל א כ) ויחר אף שאול כתיב בתריה בן נעות המרדות ויחר אף אליהוא (איוב לב) לא רבים יחכמו (שם) ויחר אף יעקב ברחל התחת אלהים (בראשית ל) לשון נזיפה הוא: הלא אהרן אחיך. שהיה ראוי להיות לוי ידעתי כי דבר ידבר הוא ומשם זכה לכהונה: לא נתכהן משה. ולא פסקו לו כהונה מעולם: ויש אומרים. לא פסקה כהונה אלא מזרעו אבל הוא כל ימיו כהן היה ורב דאמר כיש אומרים: בניו יקראו על שבט הלוי. אבל הוא כהן: וכי תימא לדורות הוא דכתיב. לאחר זמן נכתב כשהיו מייחסים את הכהונה ואת הלויה ולהכי נקט בניו יקראו דלא הוה ליה למימר משה יקרא על שבט הלוי שהרי לא קיים ואין לו לומר אלא על המתייחסים: סטרו. הכהו על לחיו: הסביר לו פנים. והיינו ונצבת לקראתו לפי גדולתו הכון לקראתו: העיז בו פניך. היינו ונצבת לקראתו למלחמה ולדבר עזות: ואילו לדידיה לא קאמר ליה. וירדת אלי והשתחוית לי לאמר וגו' ואע''ג דמסקנא הכי הוה דכתיב (שמות יב) ויקרא למשה ולאהרן לילה ויאמר קומו וגו': וירץ לפני אחאב. אחאב רוכב והוא רץ לפניו שהיה אחאב יחידי ולאו אורח ארעא: מי אנכי. דוד אמרה: שאני שאול דאפי' בגויה לא קמא. ומיהו הלום מלכות עולמית הוא וכשפסקו לו לשאול מלכות עולמית פסקו לו אבל הוא גרם לעצמו שתנטל הימנו: כדרבי אלעזר. דאמר אם הגיס כו' ויגבהו ואם אסורים בזקים גבהות לבם גורם להם להיות אסורים בזקים ילכדו בחבלי עוני: כל זכר. קמא במנחה כתיב בצו את אהרן: אם לאכילה. להתירו לאכול מחלק חביריו אם יזמנוהו עמהם אבל הוא לא יחלוק: לחלוקה. ליטול חלק כאחד הכשרים: כל זכר. תניינא בחטאת כתיב והשלישי באשם וברייתות הללו בת''כ במדרש המקראות: כלפי לייא. בעל מום עובר משמע להתירו טפי מבעל מום קבוע: לא תיפוך. ואיצטריך קרא למידרשיה הכי מהו דתימא קרא קמא קבוע הוא דאכשר דרחמנא חס עליה משום דלית ליה היתירא למחר וליומא אחרינא אבל עובר דאית ליה היתירא למחרת: 

תוספות



 אהרן קרוב הוא ואין קרוב רואה את הנגעים. פלוגתא היא במסכת נגעים פ''ב (מ''ה) דתנן כל הנגעים אדם רואה חוץ מנגעי עצמו ר''מ אומר אף לא נגעי קרוביו ותנא ברייתא דהכא כרבי מאיר וטעמא דרבי מאיר כדמפרש באחד דיני ממונות מקיש ריבים לנגעים מה נגעים ביום אף ריבים ביום ומה ריבים שלא בקרובים אף נגעים שלא בקרובים ורבנן לא מקשי דסברי דיני ממונות בלילה: אני מסגירה אני חולטה אני פוטרה. בספרי תניא אמר אהרן נמצאת מפסיד לאחותנו שאינו יכול להסגירה ולא לטמאה ולא לטהרה לפי דבריו למדנו שהיה אהרן דורש אין אדם רואה בנגעי קרובו ותימה במה היה מפסידה הא דאין אדם רואה את הנגעים כל שכן שהיתה טהורה: 

מהרש"א - חידושי אגדות

ואין זר רואה הנגעים וא"ת אהרן וכו' קרוב הוא וכו'. במשה נמי המ"ל קרוב הוא ואין קרוב רואה וכו' אלא דהאמת קאמר דזר הוא ולמ"ד נמי משה כהן היה הא מסיק דלגבי נגעים מיהת זר מקרי דאהרן ובניו כתובין וכו' וכן אלעזר ואיתמר קרובים מקרי לה אבל למ"ד פנחס כהן היה באותה שעה ק"ק אמאי לא ראה הוא ואם הוא מקרי קרוב יש להוכיח מהכא דראשון בשלישי פסול לעדות וק"ל:


חלק לה הקב"ה כבוד אני כהן ואני מסגירה ואני חולטה וכו'. הסגר הוא בשבוע ראשון והחלט בשבוע שני ויש לדקדק דהא קאמר קרא תסגר שבעת ימים ואמרי' בפרק כיצד הרגל ואביה ירק ירק וגו' הלא תכלם שבעת ימים ק"ו לשכינה י"ד יום אלא דיו וכו' וי"ל דקאמר אני מסגירה ואני חולטה דהיינו י"ד כפי הסברא מתוך הק"ו וקרוב לזה כתבו התוספות בפ' כיצד הרגל דנקט י"ד יום כנגד ב' הסגרות דהיינו י"ד יום דאין הסגר פחות משבעה עכ"ל ע"ש:


חמשה שמחות היתה אלישבע וכו'. ואבלה על ב' בניה וכו' במדרש ילקוט מביאו אקרא לשחוק אמרתי מהולל מעורבב הוא השחוק ששחק מדת הדין על אלישבע שראתה ד' שמחות ביום אחד וכו' ולא חשיב שם בן בנה דהיינו פנחס וצ"ל דס"ל לההוא מדרש כמ"ד לעיל דלא נתכהן פנחס עד מעשה זמרי או עד ששם שלום וכו' גם קאמר שם ב' בניה סגני כהונה ואפשר דר"ל נדב ואביהו שמתו אבל בתלמוד קאמר בנה סגן והיינו אלעזר שנעשה סגן אחר שמתו ויש לדקדק אמאי נקט אלישבע ולמה לא נקט אהרן גופיה שראה ה' שמחות או ד' כפי המדרש שהוא כ"ג ואחיו מלך ובנו סגן ובן בנו משוח מלחמה וגיסו נשיא השבט וכו' וע' מה שכתבתי במסכת הוריות בזה:


כל חרון אף שבתורה יש בו רושם וכו' בעל צרור המור מפרש ליה דוקא בחרון אף שנכתב לגבי השם וכתב שם טעם לפי דעתו ואינו כן דהא פריך לקמן מחרי אף דגבי משה וסתמא קאמר כל חרון אף שבתורה וכו' והנראה לפרש דכמה חרון כתיבי בתורה ובקצתם הוסיף בהם לומר אף שהוא רמז על הרושם שבא אחריו בקרא הן שיהיה הרושם במעשה שאחריו כגון וחרה אפי והרגתי וחרה אפי בהם וגו' הן שיהיה הרושם אחריו בדבור של כעס כמו ויחר אף יעקב ברחל וגו' התחת אלהים אנכי וגו' וכמוהו ויחר אף בלק וגו' ויחר אף אליהוא וגו' וכן משמע מפרש"י וכן משמע לקמן דדבור של כעס הבא אחריו מקרי שפיר רושם דקאמר והכתיב ויצא משה בחרי אף ולא א"ל מידי אבל כאן קאמר ר"י בן קרחה דלא הוזכר כלל רושם אחריו בין בדבור בין במעשה ומזה למדו לומר בפרק הזורק מהא דכתיב ויחר אף ה' בם שגם אהרן נצטרע ולמ"ד דלא נצטרע מוקי לה התם בנזיפה ונזכר זה הרושם במעשה שאחריו דכתיב ויחר אף ה' בם וילך דהיינו שפירשה שכינה מהם שהיו בנזיפה:


והלא כהן הוא ה"ק אני וכו'. פסיקא ליה דכהן היה מדעבד עבודה בשבעת ימי מלואים ולהכי כתיב משה ואהרן בכהניו ונפסקה לו כהונה אלא שניטלה ממנו בחרון אף וחד אמר דלא נפסקה לו כלל הכהונה אלא בז' ימי מלואים וי"א סברי דמעולם לא ניטלה ממשה אלא מזרעו ומייתי מדכתיב משה ואהרן בכהניו וגו' משמע ליה בכהניו קאי נמי אמשה וכינוי דכהניו קאי אקב"ה כמו שלא פסקה הכהונה מאהרן כל ימיו כך לא פסקה ממשה כל ימיו אלא מזרעו ויש לדקדק מדקאמר כתנאי משמע דרב דאמר לעיל משה רבינו כ"ג היה לא אתי כחכמים דסברי הכא לא נתכהן משה אלא בז' ימי המלואים הא רב נמי דסבר דמשה כהן גדול היה מייתי מקרא דאיל המלואים וגו' ויש לומר דרב דאמר כהן גדול אי בז' ימי המלואים הוא מאי אשמועינן האי קרא שעבד בז' ימי המלואים אלא ע"כ דאשמועינן דנפסקה לו הכהונה וק"ל:


אמר ר"ל סטרו ויצא וכו'. יש לדקדק דמשמע אף זה נאמר בו רושם היינו שנאמר מפורש בקרא כמ"ש לעיל והיכן מפורש זה הרושם בתורה ואפשר משום כבודו של מלך לא פרסמו הכתוב שסטרו ודו"ק:


מלך הוא והסבר וכו'. מפרש"י נראה דתרוייהו דריש מלשון לקראתו ע"ש. ועוד נראה לפרש למ"ד העיז פניך בו דריש ליה מונצבת דמשמע נצב לריב כמ"ש כל מקום שנאמר נצים נצבים היינו דתן ואבירם כדאמרי' בנדרים כפרש"י סוף פ' שמות וק"ל:


ואילו לדידיה לא קאמר וכו'. עי' פרש"י לכאורה לא הל"ל והשתחוית דמסקנא נמי לא הוזכר השתחואה וי"ל דע"כ בכלל ויקרא נמי הוה השתחואה דהא גבי עבדיו לא הוזכר השתחואה במסקנא אע"ג דא"ל והשתחוו אלי אלא שקיצר הכתוב במסקנא ודו"ק:


וישנס מתניו וירץ וגו' (פרש"י אחאב כו') משמע ליה דאחאב הוה יחידי מדכתיב ברישא דענינא אחאב הלך בדרך אחד לבדו וגו' אבל מפירוש הרד"ק נראה דהשניסה והריצה גופה לפניו היא בעצמה חלוקת הכבוד והענין שראוי לחלוק כבוד אפי' למלכים הקדמונים הרשעים כאלו שזכר וכדאמרינן בפ' הרואה דמלכותא דארעא כעין מלכותא דרקיעא והמזלזל בכבודם כאילו פוגע בכבוד המקום וק"ל:


ואין הלום אלא מלכות וכו' מדשינה למכתב הלום במקום פה ובכולהו דקרא יש לדרוש על שם המלכות כמ"ש גבי דוד לשון הלום רמז למלכות כמ"ש בפ"ג דמס' ע"ז ואת העדות עדות הוא לבית דוד שכל הראוי למלכות הולמתו וכו' ע"ש וגם הלום ראיתי וגו' דהגר שאמרה וכי סבורה הייתי להיות גדולה ומלכות בזרעי כמו שאמר לה המלאך הרבה ארבה וגו' ידו בכל וגו' אחרי רואי עניי בבית גברתי וכן מי הביאך עד הלום דשופטים דרשוהו פרק חלק לאו ממשה קאתית דכתיב ביה אל תקרב הלום וגו' ע"ש והבו לכם דבר עצה הלום דשופטים ר"ל הבו לכם דבר ועצת מלכות וכן גושי הלום ואכלת וגו' דרות רמז לה בהגשתה אליו יבא בית דוד מהם וכל אינך הלום בשמואל וד"ה נאמר בשאול ודוד וק"ל:


בשעה שפוסקין וכו'. דריש ליה מסיפא דקרא דכתיב ויושיבם לנצח כפרש"י בפ"ק דמגילה ושם מפורש דרישא דהאי קרא לא יגרע מצדיק עינו וגו' נדרש על שאול ושם יבואר (מגילה פ"ק וע"ש):





הגהות יעב"ץ

רש"י ד"ה ויש אומרים כו' ורב דאמר כיש אומרים. נ"ב אבל כחכמים לא אתי. מדמקשי תלמודא מברייתא דמי ראה נגעי מרים וזה היה מעשה בשנה שניה. וכן מחמש שמחות שהיו ביום השמיני למלואים. ש"מ ע"כ דהוה ס"ל בדרב דלא אשבעה ימי המלואים בלבד קאמר. אלא אכל ימי חייו. והא דלא משני הכי דלמא רב ל"ק אלא אז' ימי מלואים. משום דלשון בכ"ג לא משמע רק ז' ימים בלבד. ועוד דקאמר וחולק בקדשי שמים דדייק לה מדכתיב למשה היה למנה דמשמע לשון חלוקה בשוה. דכ"ג נוטל מחצה חלק בראש. ואם איתא אכתי לא הוו כהנים הדיוטים. ומאי חלוקה שייך הכא השתא בז' ימי המלואים. אלא רמז לו הכתוב הזה. שהוא יטול לעולם חלקו בראש ככ"ג. ואפשר לומר דלעולם קאי רב אזי"מ ואזדא ליה רב בשיטת רבי רבו האומר (לקמן פפ"ח דף קטו ע"ב) זו פרישת נדב ואביהוא. והבכורות פסקו מלעבוד בסיני כדאמר ר"ח התם. דלפום הכין שייך לומר ששמש משה רבינו ע"ה בכ"ג. שכבר היו כהנים מסיני. משא"כ לריב"ק התם דאמר זו פרישת בכורות שלא שייך לומר שהיה משה כ"ג בזי"מ. כיון שלא התחילה כהונה עד שמיני בו. דל"פ אברייתא דעשר עטרות. וצ"ל ודאי דכי קאמר ששמש בכ"ג. כל ארבעים שנה קאמר. וכנ"ל. מיהא רבי ודאי פליג אההיא ברייתא דעשר עטרות:


תד"ה אני וכו' שהיתה טהורה. נ"ב עי' שו"ע (ח"א ס"ק לח):





בן יהוידע

"וַיֵּצֵא מֵעִם פַּרְעֹה בָּחֳרִי־אָף", וְלָא אָמַר לֵיהּ וְלָא מִידִי. אָמַר רֵישׁ לָקִישׁ: סְטָרוֹ וְיָצָא (שמות יא, ח). אין הדבר כפשוטו שהכהו על לחיו דזה אי אפשר לומר כלל ומצינו באותו מעמד חלק כבוד למלכות אפילו בדיבור שאמר לו וְיָרְדוּ כָל עֲבָדֶיךָ אֵלֶּה אֵלַי וְהִשְׁתַּֽחֲווּ לִי לֵאמֹר וכו' (שמות יא, ח) ואיך יכהו?
אך הכוונה כי היה דרכו כשיצא מפניו הולך דרך אחוריו כדי שיהיו פניו כנגד פרעה ואינו הופך אליו גבו ואותו היום זלזל בו קצת שהפך פניו כנגד הפתח ועם כל זה לא זלזל בו הרבה להפוך גבו אליו כנגד פניו ממש אלא הלך מן הצד והפך גבו על דרך שאמרו (ברכות כז.) אל יתפלל אדם אחורי רבו ממש אלא מצדד אצדודי וזהו שאמר סְטָרוֹ רצונו לומר צדדו כי סטרא הוא תרגום של הצד שהלך מצדו של פרעה ודייק לה מדכתיב וַיִּפֶן שהוא רצונו לומר הפך עצמו להיות פניו כנגד הפתח אך לא אמר וַיִּפֶן וַיֵּצֵא 'מִפְּנֵי' פַּרְעֹה אלא אמר 'מֵעִם' כלומר ממקום הצד שהוא עם פרעה.



בִּקֵּשׁ מֹשֶׁה רַבֵּנוּ מַלְכוּת, וְלֹא נָתְנוּ לוֹ (שמות ג, ה). אין הכוונה שיהיה הוא מלך דבלאו הכי הוא מלך ישראל כדכתיב וַיְהִי בִישֻׁרוּן מֶלֶךְ (דברים לג, ה) אלא הכוונה בקש שיהיה כתרו ירושה לבניו כחוק כתר המלכות ועל זה אמר 'בִּקֵּשׁ מַלְכוּת' רצונו לומר בקש שיהיה לו כמו חוקי המלכות כן יזכו גם בניו יורשים כתרו וממלאיה מקומו.



בְּשָׁעָה שֶׁפּוֹסְקִין גְּדֻלָּה לְאָדָם, פּוֹסְקִין לוֹ וּלְזַרְעוֹ עַד סוֹף כָּל הַדּוֹרוֹת (איוב לו, ז). נראה לי בס"ד אין פוסקין גדולה על הרוב אלא למי שהוא עניו, ורצונו לומר אדם עניו יהיה מרכבה לשם י־ה ולכן הגאה פוגם בשם י־ה שהוא מספר גאוה [15] ועניו השלם צריך שיהיה עניו במעשיו עניו בדבורו עניו במחשבתו נמצא הוא מרכבה לשלשה פעמים י־ה שעולים מספר מ"ה [15×3=45] לכן ענוה השלימה נקראת 'מה' דכתיב (שמות טז, ז) וְנַחְנוּ מָה, ואותיות 'גְּדוּלָּה' תחלקם לשנים וקרי בה 'ג' דּוֹלֶה' שדולה שפע מן ג' שמות י־ה.





מראית העין

רבי יהושע בן קרחה אומר כל חרון אף וכו' וזה לא נאמר בו רושם. כתב הרב עיון יעקב ז"ל אעפ"י שלא נאמר בו רושם מ"מ נעשה בו רושם כדאיתא בילקוט ריש פרשת שמיני ארשב"ג כל שבעת ימי הסנה היה הקב"ה מפתה את משה שילך בשליחות למצרים בשביעי א"ל שלח נא ביד תשלח א"ל חייך שאני צוררה בכנפיך אימתי פרע לו ר"ל אמר כל ז' ימי אדר היה מבקש תפלה ותחנונים שיכנס לא"י ובשביעי נאמר לו כי לא תעבור את הירדן הזה וכו' ע"ש עכ"ל הרב עיון יעקב ז"ל ובמטו מיניה דמר יותר נראה דרבי יהושע בן קרחה לא דריש הכי והראיה דאח"כ אומר שם בילקוט אחר דרשת ר' לוי דפרע לו בז' ימי אדר הנזכר רבי חלבו אמר כל ו' ימי המלואים היה משמש משה בכהונה בז' אמר לו לא שלך היא אלא של אהרן וכו' ע"ש וכי היכי דרבי יהושע בן קרחה לא סבר כרבי חלבו דאי הוה סבר הוה דריש כרשב"י דנאמר בו רושם דכתיב הלא אהרן אחיך הלוי ה"נ לא סבר כרבי לוי וסבר דלא נאמר בו רושם כיון דהיה מרוב ענותנותו של משה ולא נעשה רושם:


ואמר ריש לקיש מלך הוא והסבר לו פנים. כתב הרב עיון יעקב ז"ל דליכא למימר דאז לא היה רשע עדיין דהא רבי יוחנן קאמר רשע והעז לו פנים משמע דר"ל ס"ל אף ברשעותו יש לחלוק כבוד למלכותו ולכך הביא דעת ר"י שהוא לכאורה ללא צורך עכ"ל ואיני יודע מה ס"ד דלא היה רשע והוא מקור הסט"א ועשה עצמו אלוה ואמר מי ה' וכיוצא. ואי ס"ד הכי מה ראיה מר"י דילמא בהא נמי פליגי. והפשוט דמסדר הש"ס סידר גם דר"י כדי לומר איפוך תכף שוב ראיתי שכבר כתבתי בזה בפתח עינים בס"ד:





פתח עינים

משה זר וכו' וא"ת אהרן קרוב הוא וכו'. עמ"ש הרב נתיבות משפט בריש ספרו והרב מהר"ם ן' חביב בספר גט פשוט סוף סימן קכ"ג ועמ"ש הרב בה"ז והרב פנים מאירות בשיטתו בסוגיין ומ"ש אני בעניי בספרי הקטן ברכי יוסף ח"מ סימן ה' דף י"ב בס"ד:


והכתיב ויצא מעם פרעה וכו'. כתב הרב עיון יעקב וז"ל מה שהקשה בברכת הזבח על פירוש רש"י דפירש כל חרון אף עושה רושם ואפ"ה פירש וירדו כל עבדיך לחלוק כבוד למלכות לק"מ דבאותו פעם שירד פרעה למשה מכח הכנעה זו יהיה נחשב צדיק וראוי לחלוק לו כבוד עכ"ל ואין בזה כדי שביעה דקודם שיכנע לא הי"ל לחלוק כבוד ותסגי בשעת ההכנעה אולי בה שעתא תיהני פורתא אבל קודם הן בעודנו בתכלית הרשע לחלוק לו כבוד לא נהירא דדוקא בישראל קדושים אשכחן מדה זו של רחמים דהקב"ה רואה הטובה שעתידין לעשות כמש"ה בהוציאך את העם תעבדון את האלהים וכו' וכמו שרז"ל אמרו במדרשים. ותו שהרב בה"ז לא הזכיר וירדו כל עבדיך אלא כתב וז"ל ובג' מקומות כתב הרב דצריך לחלוק כבוד למלכות וביותר פרשת וארא על פסוק ויצום אל בני ישראל וא"כ איך מתרץ מה רושם הוי בויצא מעם פרעה בחרי אף עכ"ל והדבר קשה על הרב עיון יעקב דפנה לתרץ מה שפירש וירדו כל עבדיך ולא זכר מה שפירש בפסוק ויצום אל בני ישראל ואל פרעה וכו' וכבר הרב בה"ז כתב דיש כמה פנים לישב בדוחק ע"ש ועיין בסמוך:


ואר"ל מלך הוא והסבר לו פנים וכו'. כתב הרב עיון יעקב דליכא למימר דאז לא היה רשע עדיין דהא קאמר ר"י רשע והעז לו פנים משמע דר"ל ס"ל אף ברשעתו יש לו לחלוק כבוד למלכות ולכך הביא דעת ר"י שהוא ללא צורך עכ"ל ומ"ש דאין לומר דלא היה רשע מדר' יוחנן. יש להרגיש דמאי ס"ד דלא היה רשע והלא אמר מי ה' אשר אשמע וכו' ואמר תכבד העבודה וכו' והיה עושה עצמו אלוה כמ"ש יאור לי וכו' וכמ"ש רז"ל ומי שם פה לומר לא היה רשע:
ומ"ש הרב ז"ל דמאי דמייתי דעת ר' יוחנן לכאורה ללא צורך ק"ק דהא בעי לשנויי איפוך ואמטול הכין אצטריכא ליה לאתויי דעת ר' יוחנן ופשוט:
ואפשר לומר דרך דרש דר"י ור"ל פליגי בפלוגתא דהרמב"ם והטור בי"ד סימן ר"ם אי חייב לכבד לאביו רשע דלהרמב"ם הבן חייב לכבד אביו רשע והטור סבר דאינו חייב לכבד לאביו רשע. והיינו פלוגתייהו אי חייב לחלוק כבוד למלך ברשעו דמ"ד דחולקין לו כבוד סבר כהרמב"ם דחייב לכבד לאביו רשע. ומ"ד דאין חולקין סבר כהטור דאין הבן חייב לכבד לאביו רשע. אמנם יש לצדד בזה ויש פנים לומר דגם להר"מ אין לחלוק כבוד למלך ברשעו ויש פנים לומר דגם להטור יש לחלוק כבוד למלך אף כשהוא רשע כאשר יראה המעיין:





צאן קדשים

גמרא אמר ר״ל סטרו ויצא כו׳. ואין לדקדק דמשמע אף זה נאמר בו רושם ורושם זה לא מפורש בתורה ואפשר לומר דמשום כבודו של מלך לא פרסמו הכתוב בפי׳ וכ״כ מהרש״א. ובזה מיושב קושית מ"ו הב״ז מה שמקשה על רש״י עיי״ש:


שם וכל היכא דכתיב הלום עד עולם הוא והא כו׳ כצ״ל:


שם הרי כבר אמור אלא לבעל מום מעיקרא שיכול אין לי אלא תם ונעשה ב״מ. ב״מ מעיקרו מנין ת״ל כל זכר כו׳ כצ״ל:


רש"י ד״ה ויש אומרים כו׳ כיש אומרים הס״ד:


ד״ה לא תיפוך כו׳ דאכשר רחמנא חס עליה כו׳ אחרינא אבל עובר דאית ליה היתירא כו׳ הד״א:


תוס׳ ד״ה אהרן קרוב הוא כו׳ מקיש ריבים לנגעים ונגעים לריבים מה נגעים כו׳ כצ״ל:


ד״ה אני מסגירה כו׳ לפי דרכם למדנו שהיה אהרן דורש כו׳ כצ״ל. ומ״ו הב״ז כתב ובזה מיושב מה שמקשים העולם בברייתא זו דלמא לא אמר גם גבי משה הטעם דקרוב הוא משום דמשה היה דורש כת״ק אדם רואה נגעי קרוביו דלא כאהרן דס״ל כר״מ ולכך היה אהרן אומר למשה דבלא״ה אין אתה רואה שאתה זר ואין אני רואה דס״ל כר״מ דנגעי קרובים אסור לראותן עכ״ל. ונ״ל ליישב קושיא מה שהעולם מקשין דלמה לא אמר גבי משה הטעם דקרוב הוא בדרך אמת דהך ברייתא ס״ל דהא דר״מ ס"ל דאין קרוב רואה את הנגעים טעמא משום שבחזקת שאוהבים זא״ז ואף ע״ג דגבי עדות ממון קי״ל דזה שפסלה תורה עדות הקרובים לא מפני שבחזקת שאוהבים זה לזה אלא גזרת הכתוב היא כדאמרינן במסכת ב״ב פ׳ מ״ש והובא בח״מ סי׳ ל״ו ומ״ה אוהב כשר להעיד דבשלמא גבי ממון אמרינן דלא חשדינן כולי האי שישנה העדות ולעשות עצמו רשע בשביל אהבה או שנאה אבל גבי נגעים ר״מ אזיל לטעמיה דס״ל במסכת מקואות דף ז׳ ע״ב ויליף מקרא דבכהן תלא רחמנא דאי מטמא ליה הוי טמא ואי לא בעי מטמא ליה ולא לימא כלום לא הוה טמא לפ״ז מ״ה חיישינן משום אהבה שביניהם לא לימא כלום דאי חזי ליה דטמא והוי טהור ומ״ה לא קאמר גבי משה הטעם דקרוב הוא דבאותו שעה לא היה בחזקת שאוהבים זה לזה דעיקר צרעת של מרים היה על שדיברה במשה אף ע״ג דמשה לא היה שונאה בשביל זה כדכתיב והאיש משה עניו מאד וגו׳ עכ״פ החזקת האהבה בטילה מ״ה קאמר דמשה זר היה כנ״ל. והא דלא קאמר א״ת פינחס יראה שהיה כשר מדאורייתא שהיה ג׳ בראשון למרים רק ר״ת ס״ל דג׳ בראשון פסול ולית הלכתא כותיה כדאיתא בחו״מ סי׳ ל״ג ואפ״ל דהך תנא ס״ל כרב אשי דס״ל דלא נתכהן פנחס עד ששם שלום בין השבטים נ״ל:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף





חק נתן

גמרא ויש אומרים לא פסקה כהונה אלא מזרעו של משה שנאמר ומשה איש האלהים בניו יקראו על שבט הלוי ופירש״י ז״ל אבל הוא כהן נראה דמהאי קרא מוכח דמשה כל ימיו היה כהן ואף ע"ג דקאמר וכ״ת לדורות הוא דכתיב היינו דאיכא למידחי דמהאי קרא אין להוכיח דמשה היה כהן אבל דאיכא לאוכחי מהאי קרא איפכא דלא היה כהן לא משמע ומכאן קשה לרש״י ז״ל בחומש בפסוק הלא אהרן אחיך הלוי שהוכיח מהאי קרא איפכא דמשה לוי היה ולא היה כהן ועוד דאיתא בשמות רבה פ׳ שמיני ר׳ יודן בשם ר״י בר יהודה ור׳ ברכיה בשם ר׳ יהושע בן קרחה כל ארבעים שנה שהיו ישראל במדבר לא נמנע משה מלשמש בכהונה גדולה הה״ד משה ואהרן בכהניו ר׳ ברכיה בשם ר׳ סימון מייתי לה מן הדין קרא בני עמרם אהרן ומשה וגו׳ איש האלהים בניו יקראו על שבט הלוי אלמא מהאי קרא יליף דמשה היה כהן ונ״ל דרש״י ז״ל סובר דיש אומרים סברי דאף זו נאמר בו רושם דקאמר רשב״י אינו ר״ל דנאמר בו רושם ~חק נתן: לא~ במשה עצמו אלא ר״ל בזרעו של משה וזהו שאמרו לא פסקה כהונה אלא מזרעו של משה ר"ל שאילו לא היה חרון אף לא היתה פוסקת אפילו מזרעו עכשיו שהיה חרון אף ממשה לא פסקה אבל מזרעו פסקה דכתיב ומשה איש האלהים בניו יקראו על שבט הלוי שפסקה מבניו כהונה אבל הוא היה כהן וזהו שכתב רש״י ז״ל בחומש והכהונה הייתי אומר לצאת ממך ר"ל מזרעך וזה שסיים אלא הוא יהי׳ כהן ואתה הלוי אין הכוונה על משה עצמו אלא על זרעו ולכך הביא מהאי קרא ומשה איש האלהים וגו׳ דמשמע מיניה דמשה היה כהן אבל לא זרעו ודוק:


שם ואמר ר״ל מלך הוא וכו' איפוך אין להקשות לפ״ז לר׳ יוחנן איך קאמר מלך הוא והסביר לו פנים והתניא רבי יהושע בן קרחה אומר כל חרון אף שבתורה נאמר בו רושם י״ל דר׳ יוחנן אמר לך אין למדין מן הכללות אפילו נאמר בהן חוץ ובזה ל״ק מה שהקשה בספר ברה״ז על פי׳ רש״י בחומש ע״ש ודוק:

ברכת הזבח

חידושים


גמרא וכל חרון אף שבתורה עושה רושם כו׳. וצ״ע היאך מיישב רש״י ז״ל בחומש קושיא זו שבפרשת שמות העתיק הרב ברייתא זו דכל חרון אף כו׳ ובשלשה מקומות כתב הרב דצריך לחלוק כבוד למלכות בפ׳ וארא על פסוק ויצוום אל בני ישראל וגו׳ וא״כ היאך מתרץ קושית הגמרא מאי רושם הוי בויצא משה מעם פרעה בחרי אף ויש כמה פנים ליישב בדוחק ולא ראיתי להאריך בדחוקים ודוק:


רש״י ד״ה סטרו הכהו כו׳ (ר"ל משה סטר לפרעה):


תוס׳ ד״ה אני מסגירה כו׳ למדנו שהיה אהרן דורש אין אדם כו׳. ה״ג בספרי ובילקוט ובזה מיושב מה שמקשים העולם בברייתא דלמה לא אמר גם גבי משה הטעם דאין קרוב רואה וכו׳ והוא משום דמשה היה דורש כת״ק דאדם רואה נגעי קרוביו דלא כאהרן דס״ל כר״מ ולכך היה אהרן אומר למשה דבלא״ה אין אתה רואה שאתה זר ואני אין אני רואה דס״ל דננעי קרובים אסור לראותם נ״ל ודוק במ"ש שהיה אהרן דורש ולא משה:


הגהות


גמרא שאני שאול דאפילו בגויה לא קאים כדר״א כו׳ כצ״ל:


שנאמר ויגבהו ואת גו׳ ואם הגיס כו׳ כצ״ל:


בעל מום מעיקרו מנין כו׳ (מיימוני פ"ו מהל׳ ביאת מקדש):


רש״י ד״ה ואין זר כו׳ והובא אל כו׳ כצ״ל:


ד"ה ויש אומרים כו' כהונה אלא מזרעו כו׳ כי״א כצ״ל והס״ד:


ד"ה ואלו לדידה כו׳ לי לאמר כו׳ הד״א:


ד״ה וירץ כו׳ אורח ארעא הס״ד:


ד"ה כדר״א כו׳ ויגבהו ואת אסורים כו׳ כצ״ל:


ד״ה לא תיפוך כו׳ דאכשר רחמנא הס״ד:


תוס׳ ד״ה אינו חולק כו׳ שייך למתני׳ כדלעיל:

פנים מאירות

גמרא ואין זר רואה את הנגעים ניחא ליה למנקט זר אליבא דכ"ע אף למ"ד קרוב רואה מ"מ היה משה זר והב"ז פירש לפי פירוש התוספות ד"ה אני מסגירה שפירשו לפי דברינו למדנו שהיה אהרן דורש אין אדם רואה נגעי קרובו דקדק מלשון זה שהיה אהרן דורש לאפוקי משה שדרש דאדם רואה נגעי קרובו ולכך נקט משה זר היה ולפע"ד לא נראה לומר שהיה אהרן חולק על משה רבו באיזה דין או הוראה אלא ע"כ כדכתיבא ופשוט וברור הוא ועל דרך זה פי׳ גם חידושי האגדות יעוין שם:


שם ואם הגיס דעתו הקב"ה משפילו ואף דשאול מחל על כבודו כמו דאמרינן ביומא מפני מה נענש שאול מפני שמחל על כבודו י״ל שהגיס דעתו אח"כ נגד שמואל שלא שמע לדבריו וק"ל:

